Cynllun Strategol y Diwydiant Cyfan

Ffurflen ymateb i’r alwad am dystiolaeth

### 09/12/2021

**Ymateb i’r alwad hon am dystiolaeth**

Mae'r alwad hon am dystiolaeth yn cael ei lansio ar 9 Rhagfyr 2021 a bydd ar agor am wyth wythnos hyd 4 Chwefror 2022.

Cewch ymateb fel unigolyn neu ar ran sefydliad neu sefydliadau (rhowch wybod inni am yr holl sefydliadau yr ydych yn ymateb ar eu rhan) a gallwch gyflwyno ymateb yn y ffyrdd canlynol:

* Ar lein trwy [dudalen we’r](https://consultations.gbrtt.co.uk/wisp/whole-industry-strategic-plan-call-for-evidence) alwad am dystiolaeth.
* Trwy e-bost at cfe@gbrtt.co.uk gan ddefnyddio’r templed ymateb hwn.

**Rydym ni’n argymell ichi ddarllen y ddogfen lansio galwad am dystiolaeth yn llawn cyn cyflwyno’ch ymateb.**

Anfonwch y ffurflen ymateb wedi'i chwblhau, ynghyd ag unrhyw wybodaeth ategol neu atodiadau, at cfe@gbrtt.co.uk.

Yn y pwnc e-bost cofiwch gynnwys eich enw a / neu sefydliad a ‘galwad WISP am gyflwyno tystiolaeth’.

**Cyfrinachedd**

*Gellir rhannu'r wybodaeth a anfonwch atom gyda chydweithwyr yn y Great British Railways Transition Team, yr Department for Transport a'i chyhoeddi neu y cyfeirir ati yn nogfen ymateb yr Adroddiad Cryno Ymateb. Gall yr holl wybodaeth a gynhwysir yn eich ymateb fod yn destun cyhoeddi neu ddatgelu os gofynnir amdani o dan Ddeddf Rhyddid Gwybodaeth 2000. Os ydych chi am i unrhyw wybodaeth yn eich ymateb i'r alwad am dystiolaeth gael ei chadw'n gyfrinachol, neu os yw'n cynnwys gwybodaeth sensitif, mi ddylai chi egluro pam a nodi'r wybodaeth yn glir yn eich ymateb. Cytunir ar ddarnau o ymatebion a ddefnyddir yn yr Adroddiad Cryno Ymateb gyda'r ymatebydd cyn eu cyhoeddi, lle nad yw gwybodaeth eisoes yn gyhoeddus.*

|  |  |  |
| --- | --- | --- |
| **Rwy’n ymateb ar ran: \*** |  |  |
| **Chose an item.**  |  |  |
| Os ydych chi’n ymateb fel unigolyn, ewch i Adran 2. Os ydych chi’n ymateb ar ran sefydliad, llenwchAdran 1 ac Adran 2. |  |  |
|  |
| **Adran 1 – Manylion y sefydliad(au)** |
| **Enw’r sefydliad / Enwau’r sefydliadau\*** |  |
|  |
|  |
| **Nodwch y categori neu’r categorïau sy’n disgrifio’ch sefydliad(au) orau\*** |
| Os yw nifer o gategorïau yn berthnasol, rhestrwch hwy yn y maes ‘arall’ isod. |
| **Choose an item.**  |
|  |
| **Os ‘arall’, rhowch fanylion** |
|  |
|  |
| **Rhowch ddisgrifiad byr o’r sefydliad(au) rydych chi’n ymateb ar ei ran / eu rhan.**Gallai hyn gynnwys gwybodaeth ynghylch pwy mae’r sefydliad yn eu cynrychioli, y nifer o aelodau, a sut y casglwyd barn yr aelodau. |
|  |
|  |
| **Adran 2 – Eich manylion** |
| **Enw**  |
|  |
|  |
| **Cyfeiriad e-bost** |
|  |
|  |
| **Dewiswch y rhanbarth lle rydych chi neu’ch sefydliad(au)\*** |
| Os yw nifer o ranbarthau’n berthnasol, rhestrwch hwy yn y maes ‘arall’ isod. |
| **Choose an item.**  |
|  |
| **Os ‘arall’, rhowch fanylion** |
|  |
|  |
| **Rhowch wybodaeth am y rheswm dros eich diddordeb yng Nghynllun Strategol y Diwydiant Cyfan** |
|  |

**Amcanion Strategol i’r Diwydiant Rheilffyrdd Cyfan**

Mae llywodraeth y DU wedi datblygu pum amcan strategol ar gyfer y Cynllun Strategol dros y 30 mlynedd nesaf: **diwallu anghenion cwsmeriaid, sicrhau cynaliadwyedd ariannol, cyfrannu at dwf economaidd hirdymor, codi’r gwastad a chysylltedd, a sicrhau cynaliadwyedd amgylcheddol.** Rydym ni’n bwriadu gwneud yr amcanion hyn yn ganolog i’r Cynllun Strategol, ac rydym ni’n eu defnyddio i lywio’r holl gwestiynau yn yr alwad hon am dystiolaeth.

[Cliciwch yma i weld mwy o wybodaeth](https://gbrtt.co.uk/wp-content/uploads/2021/12/Strategic-Objectives-Slide-Welsh.png)

*Rydym ni’n cydnabod bod llawer ohonoch chi’n gweithio at amcanion hirdymor tebyg. Mae gennym ddiddordeb mawr yn y ffordd yr ydych yn diffinio ac yn meintioli’ch amcanion, a sut y maent yn cyd-fynd â’n rhai ninnau neu’n wahanol iddynt. Wrth ystyried eich ymateb i gwestiwn 1, gofynnwn ichi ddefnyddio’r profiadau i lywio’ch atebion ac ichi rannu unrhyw enghreifftiau, gan gymryd i ystyriaeth ein bod ni’n disgwyl i fforddiadwyedd osod cyfyngiadau sylweddol yn yr holl senarios yn y dyfodol.*

**Cwestiwn 1**

1. Sut fyddech chi’n cymhwyso’r amcanion hyn i’r rheilffyrdd yn eich rhanbarth chi neu i’ch maes arbenigedd chi yn y sector trafnidiaeth? Oes gennych chi dystiolaeth y gallwch ei rhannu gyda ni o’r ffordd yr ydych wedi cymhwyso amcanion tebyg mewn perthynas â’r rheilffyrdd, ac a ydych chi o’r farn bod yr amcanion wedi methu unrhyw feysydd allweddol?
2. Sut mae’n bosibl gwneud cynnydd yn erbyn nifer o’r amcanion ar yr un pryd? Oes gan unrhyw rai o’r amcanion rwystrau mwy yn gysylltiedig â hwy nag eraill, neu a yw unrhyw amcanion yn achosi rhwystrau posibl i rai eraill? Ble fyddech chi’n cyfaddawdu yn hyn o beth?
3. Pa dueddiadau hirdymor yn y gymdeithas ehangach, yr economi a’r amgylchedd fydd yn effeithio ar y pum amcan hyn dros y 5 mlynedd, y 10 mlynedd a’r 30 mlynedd nesaf? Rhowch dystiolaeth i gefnogi’ch ymateb.

[Cliciwch yma i weld mwy o wybodaeth](https://gbrtt.co.uk/wp-content/uploads/2021/12/Trends-slide-Welsh.png)

1. Beth yw’r ffactorau ansicr allweddol yr ydych o’r farn y bydd yn rhaid i’r Cynllun Strategol fod yn gallu eu gwrthsefyll er mwyn bod yn effeithiol dros y 5 mlynedd, y 10 mlynedd a’r 30 mlynedd nesaf?
2. Dros y 5 mlynedd, y 10 mlynedd a’r 30 mlynedd nesaf, pa gamau ddylai’r sector eu cymryd i wella integreiddio’r rheilffyrdd gyda’r system trafnidiaeth ehangach (gan gynnwys cerdded a beicio) er mwyn ceisio cyflawni’r amcanion hyn?

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |

**Diwallu anghenion cwsmeriaid**

Yn fras, mae dau fath o gwsmeriaid gan y diwydiant rheilffyrdd: teithwyr a defnyddwyr gwasanaethau nwyddau. Mae'r rhwydwaith rheilffyrdd yn darparu buddion pwysig i’r cwsmeriaid sy’n dibynnu arno. Mae'r ddogfen Plan for Rail yn dweud bod yn rhaid i deithwyr gael gwasanaethau cyson o ansawdd da pob un dydd. Mae hyn yn golygu teithiau hygyrch a dibynadwy sydd â chysylltiadau da gyda gwasanaethau trafnidiaeth eraill ac sy’n cynnwys cynigion newydd i gwsmeriaid mewn gorsafoedd ac ar drenau.

Ers i’r pandemig COVID-19 ddechrau, mae’r diwydiant nwyddau ar y rheilffyrdd wedi dangos ei gadernid a’i ystwythder, gan weithio i gludo bwyd a chyflenwadau meddygol o gwmpas y wlad. Mae'r enghraifft hon, ac eraill a roddir yn y ddogfen Plan for Rail, yn dangos pa mor bwysig yw gwasanaethau nwyddau ar y rheilffyrdd i’n heconomi yn awr ac yn y dyfodol, a sut y byddwn yn datblygu targedau twf ar gyfer nwyddau a fydd yn cael eu cynnwys yn y Cynllun Strategol. Dywed y ddogfen Plan for Rail ynghylch gwasanaethau nwyddau y bydd cydgysylltu cenedlaethol, mwy o gyfleoedd ar gyfer twf a mesurau diogelwch cadarn yn rhoi mantais i wasanaethau nwyddau ar y rheilffyrdd.

*Wrth ystyried eich ymatebion, dylech gymryd i ystyriaeth tebygrwydd newidiadau yn lefelau neu batrymau’r galw am wasanaethau teithwyr a nwyddau dros y 5 mlynedd, y 10 mlynedd a’r 30 mlynedd nesaf, yr hyn y byddai hynny’n ei olygu i’r system rheilffyrdd, a beth fydd yr ymyriadau dros y cyfnod hwnnw a fydd yn sicrhau’r gwerth gorau am arian.*

**Cwestiwn 2**

1. Teithwyr: sut fydd disgwyliadau teithwyr rheilffordd, gan gynnwys gofynion hygyrchedd, yn datblygu dros y 5 mlynedd, y 10 mlynedd a’r 30 mlynedd nesaf, beth fydd sbardunau’r newidiadau hyn yn eu disgwyliadau; a beth yw’r ffordd fwyaf effeithiol i sector y rheilffyrdd eu bodloni?
2. Teithwyr: Yn eich profiad chi, beth yw’r ffordd fwyaf effeithiol inni fonitro ac asesu boddhad cwsmeriaid? Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Pa dystiolaeth allwch chi ei rhannu i gefnogi’ch barn?
3. Nwyddau: pa dystiolaeth allwch chi ei rhoi ynghylch mantais / manteision cludo nwyddau ar y rheilffyrdd a pha dystiolaeth allwch chi ei rhannu ynghylch sut y gallai hynny ddatblygu yn y 5 mlynedd, y 10 mlynedd a’r 30 mlynedd nesaf? Beth yn eich barn chi yw’r rôl fwyaf effeithiol i wasanaethau nwyddau ar y rheilffyrdd yn y cadwyni cyflenwi presennol mae’r rheilffyrdd yn eu gwasanaethu a’r rhai nad ydynt yn eu gwasanaethu? Sut allai hyn newid dros y cyfnod hwnnw? Wrth ateb, dylech esbonio a chymryd ystyriaeth o ddatblygiadau tebygol mewn technoleg ac yn yr economi ehangach.
4. Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Beth yw’r ymyriadau dros y cyfnod hwnnw fydd yn cynnig y gwerth gorau am arian, a pha dystiolaeth allwch chi ei rhannu i gefnogi’ch honiad?

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |

**Sicrhau cynaliadwyedd ariannol**

Mae'r rheilffyrdd yn wasanaeth cyhoeddus, sy’n cael cymorth gan y trethdalwr, a hefyd yn fusnes, sy’n cael ei redeg gan weithredwyr preifat, gyda theithwyr a chwsmeriaid gwasanaethau nwyddau sy’n talu. Mae'r rheilffyrdd wedi cael lefelau digynsail o gymorth cyhoeddus trwy gydol cyfnod y pandemig, gan ddiogelu’r gwasanaethau hanfodol mae pobl, gan gynnwys gweithwyr allweddol sy’n cymudo, yn dibynnu arnynt. Wrth i’r adferiad a diwygiad i’r rheilffyrdd gyflymu, fel yn achos pob maes gwariant cyhoeddus, mae cyfrifoldeb ar sector y rheilffyrdd i sicrhau gwerth am arian i ddefnyddwyr a threthdalwyr yn y ffordd y caiff arian ei ddefnyddio, a rhaid iddo harneisio cymhellion y sector preifat er mwyn darparu’r gwasanaeth yn y ffordd fwyaf costeffeithiol.

Felly mae’n rhaid i’r rheilffyrdd geisio darparu seilwaith a gwasanaethau yn fwy effeithlon, er mwyn sicrhau’r canlyniadau buddiol mwyaf posibl ac ar yr un pryd cydbwyso costau yn erbyn refeniw a chyllid gan y trethdalwr. Mae hwn yn fater o bwys y tu hwnt i’r tymor byr: rydym yn glir bod lleihau cost y rheilffyrdd, gwella effeithlonrwydd gan gynnwys trwy arloesi gyda phartneriaid preifat, a sicrhau bargen well i ddefnyddwyr a threthdalwyr yn un o’n blaenoriaethau hanfodol dros y 30 mlynedd nesaf.

*Wrth ystyried eich ateb i’r cwestiwn isod, dylech ystyried sut y gallwn gefnogi mwy o effeithlonrwydd (megis gweithrediadau cydgysylltiedig), arloesedd, ffynonellau cyllid amgen a/neu leihau costau. Yn yr un modd, pa gamau fyddech chi’n eu cynnig i wella effeithlonrwydd a lleihau cost prosiectau seilwaith, gweithrediadau a gwaith cynnal a chadw, a pha dystiolaeth sydd gennych i gefnogi’ch ymateb?*

**Cwestiwn 3**

Ble mae’r cyfleoedd a rhwystrau mwyaf arwyddocaol i sicrhau cynaliadwyedd ariannol yn sector y rheilffyrdd dros 5, 10 a 30 mlynedd a sut ydym ni’n eu cyflawni/eu goresgyn? Beth yw’r ffordd fwyaf effeithiol inni fonitro ac asesu hyn? Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Beth yw’r ymyriadau dros y cyfnod hwnnw a fydd yn cynnig y gwerth gorau am arian?

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |

**Cyfrannu at dwf economaidd hirdymor**

Mae'r rheilffyrdd yn helpu i hybu cynhyrchiant a thwf trwy well cysylltedd a chreu swyddi, yn galluogi cadwyni cyflenwi, yn danfon nwyddau i fusnesau a chwsmeriaid ac yn cyflogi mwy na 240,000 o bobl yn uniongyrchol (ffynhonnell: [the rail sector in numbers](https://assets.publishing.service.gov.uk/government/uploads/system/uploads/attachment_data/file/787082/rail-sector-in-numbers.pdf)). Ymysg ffactorau eraill, megis twf y boblogaeth, dylanwadir ar dwf economaidd hirdymor gan dechnoleg sy’n dod i’r amlwg a ffyrdd arloesol a mwy effeithiol o feddwl a gwneud pethau. Dros y 30 mlynedd nesaf, bydd tueddiadau economaidd, cymdeithasol, amgylcheddol a thechnolegol ehangach yn newid y rhan mae’r rheilffyrdd yn ei chwarae yn ein heconomi. Lle’r sector cyfan fydd dangos y gall nid yn unig barhau i sicrhau buddion economaidd helaeth yn wyneb economi sydd wedi newid ond y gall hefyd ddod o hyd i ffyrdd newydd o ysgogi twf a ffyniant.

*Wrth ystyried eich ateb i’r cwestiynau isod, dylech rannu enghreifftiau o unrhyw dwf a chynhyrchiant lleol, rhanbarthol a chenedlaethol perthnasol, ac enghreifftiau o arloesedd a thechnoleg yn y Deyrnas Unedig ac mewn gwledydd tramor, ymchwil i dueddiadau a allai ddylanwadu ar gyfraniad y rheilffyrdd i dwf economaidd, a/neu ffyrdd newydd o feddwl y dylid eu defnyddio yn neu ar gyfer sector y rheilffyrdd dros y 5 mlynedd, y 10 mlynedd a’r 30 mlynedd nesaf.*

**Cwestiwn 4**

1. Wrth i Brydain ymadfer o effeithiau’r pandemig COVID-19, pa dystiolaeth sydd gennych o’r ffordd y gall y rheilffyrdd gyfrannu at dwf economaidd ehangach dros y 5 mlynedd, y 10 mlynedd a’r 30 mlynedd nesaf? Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Pa fath o ymyriadau dros y cyfnod hwnnw a fydd yn cynnig y gwerth gorau am arian o gyfraniad economaidd y rheilffyrdd, a pha dystiolaeth allwch chi ei rhannu i gefnogi’ch barn?
2. Yng nghyd-destun galluogi datblygiad a chyfleoedd adfywio yng nghyffiniau gorsafoedd ac yn yr ardaloedd o’u cwmpas, beth yw’r ffordd orau i’r rheilffyrdd hwyluso gwelliannau i leoedd a thwf lleol, trwy well cysylltedd a thrwy ddatgloi gweithgarwch masnachol, tai a chyflogaeth dros y 5 mlynedd, y 10 mlynedd a’r 30 mlynedd nesaf?
3. Pa syniadau arloesol a syniadau am foderneiddio sydd gennych a fyddai o fudd i’r rheilffyrdd ac ar yr un pryd yn cefnogi’r amcanion strategol? Dylech roi tystiolaeth a chyfeirio at y ffordd y byddent yn cynnal neu’n gwella hanes diogelwch y rheilffyrdd.

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |

**Codi’r gwastad a chysylltedd**

Mae'r Ysgrifennydd Gwladol dros Godi’r Gwastad wedi nodi pedwar canlyniad allweddol y bydd llywodraeth y DU yn canolbwyntio arnynt:

* Grymuso arweinwyr a chymunedau lleol;
* Rhoi hwb i safonau byw trwy dyfu’r sector preifat a gwella cynhyrchiant a chysylltedd;
* Lledaenu cyfleoedd a gwella gwasanaethau cyhoeddus; ac
* Adfer balchder lleol.

Mae gan y rheilffyrdd ran bwysig i’w chwarae wrth weithio tuag at y canlyniadau hyn, ac yn arbennig felly wrth gysylltu cenhedloedd, rhanbarthau a chymunedau’r Deyrnas Unedig. Gall gwell cysylltiadau rheilffordd gysylltu pobl â swyddi, addysg a sgiliau, tai o ansawdd da, cyfleoedd cymdeithasol, gwasanaethau a mannau gwyrdd, yn ogystal â hybu twf busnesau a denu ymwelwyr hamdden i ardal. Gall gwella gorsafoedd a’r ardaloedd o’u cwmpas hefyd ysgogi adfywio a datblygiadau a bod yn destun balchder lleol.

Ar hyn o bryd, mae’r defnydd o’r rheilffyrdd yn amrywio’n fawr ar draws y Deyrnas Unedig; cyn y pandemig, roedd bron dau draean o’r holl deithiau ar y rheilffyrdd yn Llundain a de-ddwyrain Lloegr ([Adroddiad Rail Sector in Numbers](https://assets.publishing.service.gov.uk/government/uploads/system/uploads/attachment_data/file/787082/rail-sector-in-numbers.pdf) o 2019).

*Wrth ateb y cwestiynau, ystyriwch y ffyrdd y gellir defnyddio’r rheilffyrdd i wella cysylltedd a thwf economaidd lleol dros y 5 mlynedd, y 10 mlynedd a’r 30 mlynedd nesaf.*

**Cwestiwn 5**

1. Pa dystiolaeth allwch chi ei rhoi am y ffordd mae sector y rheilffyrdd yn cyfrannu at y pedwar canlyniad codi’r gwastad ac at wella cysylltedd ledled Prydain, gan gynnwys trwy wasanaethau trawsffiniol? Sut mae hyn yn newid gan ddibynnu ar y math o le mae’r sector yn gweithredu ynddo (gan gynnwys mewn dinasoedd, trefi a chefn gwlad), a beth yw’r ffyrdd mwyaf cost effeithiol sydd ar gael i’r sector i wella hynny’n fwy byth yn ystod y 5 mlynedd, y 10 mlynedd a’r 30 mlynedd nesaf?
2. Sut allai’r diwydiant rheilffyrdd, dros y 5 mlynedd, y 10 mlynedd a’r 30 mlynedd nesaf, ddod yn fwy ymatebol ac yn fwy atebol i gymunedau lleol a theithwyr? Dylech roi tystiolaeth ac enghreifftiau yn eich ymateb.
3. Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Beth yw’r ymyriadau dros y cyfnod hwnnw fydd yn cynnig y gwerth gorau am arian, a pha dystiolaeth allwch chi ei rhannu i gefnogi’ch barn?

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |

**Sicrhau cynaliadwyedd amgylcheddol**

Mae'r ddogfen Plan for Rail yn ymrwymo i greu cynllun amgylcheddol cynhwysfawr a fydd yn sefydlu’r rheilffyrdd fel asgwrn cefn system trafnidiaeth lanach yn y dyfodol, un sydd â’r nod o warchod a gwella bioamrywiaeth a’r amgylchedd naturiol. Y cynllun hwnnw, y Strategaeth Rheilffyrdd Cynaliadwy, fydd un o’r mewnbynnau i’r Cynllun Strategol, a bydd yn adeiladu ar strategaeth, ac yn datblygu’r strategaeth honno, i gyflawni’r ymrwymiadau polisi a nodir yn nogfen [Transport Decarbonisation Plan](https://assets.publishing.service.gov.uk/government/uploads/system/uploads/attachment_data/file/1009448/decarbonising-transport-a-better-greener-britain.pdf) y Deyrnas Unedig ac yn nogfen [Rail Environment Policy Statement](https://assets.publishing.service.gov.uk/government/uploads/system/uploads/attachment_data/file/1002166/rail-environment-policy-statement.pdf) a gyhoeddwyd ym mis Gorffennaf 2021, yn ogystal â’r Strategaeth Sero Net o fis Hydref 2021.

Yn ogystal â mynd i’r afael ag achosion newid hinsawdd, rhaid i’r rhwydwaith rheilffyrdd hefyd allu ymaddasu i’r newidiadau a welir eisoes. Mae hyn yn golygu paratoi at effaith tywydd eithafol a gwella gallu’r rhwydwaith rheilffyrdd i wrthsefyll effeithiau digwyddiadau o’r fath – er enghraifft, llifogydd.

*Wrth ateb y cwestiynau, ystyriwch y ffyrdd y gall y rheilffyrdd ac ystad y rheilffyrdd gyfrannu at agendâu cenedlaethol a rhanbarthol ehangach ym maes polisi amgylcheddol, cefnogi datgarboneiddio, gwarchod a gwella bioamrywiaeth, gwella ansawdd aer a chynyddu cynhyrchu pŵer adnewyddadwy.*

**Cwestiwn 6**

1. Beth sy’n uchelgais ymestynnol ond realistig ar gyfer yr amcan hwn a pha fesurau yw’r rhai mwyaf effeithiol inni eu defnyddio i ystyried llwyddiant dros y 5 mlynedd, y 10 mlynedd a’r 30 mlynedd nesaf? Beth yw’r ymyriadau dros y cyfnod hwnnw fydd yn cynnig y gwerth gorau am arian, a pha dystiolaeth allwch chi ei rhannu i gefnogi’ch barn?
2. Pa ddefnydd all sector y rheilffyrdd ei wneud o dechnolegau sy’n dod i’r amlwg neu sy’n bodoli eisoes i leihau ei effaith ar yr amgylchedd dros y 5 mlynedd, y 10 mlynedd a’r 30 mlynedd nesaf, ac, mewn ffordd gymesur a chosteffeithiol, helpu awdurdodau cenedlaethol a rhanbarthol i gyflawni eu hamcanion amgylcheddol?
3. Beth yw’r ffordd orau i’r rheilffyrdd fuddsoddi mewn gwrthsefyll newid hinsawdd, gyda chymorth gwaith rhagweld a chynllunio mwy clyfar a thechnoleg fwy clyfar, dros y 5 mlynedd, y 10 mlynedd a’r 30 mlynedd nesaf a pha dystiolaeth sydd gennych i gefnogi’ch barn?

|  |
| --- |
| Teipiwch eich ateb yma neu atodwch ddogfennau perthnasol i’ch neges e-bost.Nodwch deitlau’r dogfennau neu gyfeirnodau cyfatebol unrhyw atodiadau yn y blwch hwn. |